Σέριλ Σάντμπεργκ

Η Σέριλ Σάντμπεργκ (Sheryl Kara Sandberg , ; γεννήθηκε στις 28 Αυγούστου 1969) είναι Αμερικανίδα διευθύντρια τεχνολογίας, ακτιβίστρια και συγγραφέας. Είναι η Chief Operating Officer του Facebook. Τον ιούνιο του 2012, εξελέγη στο διοικητικό συμβούλιο από τα υφιστάμενα μέλη του διοικητικού συμβουλίου, ώστε έγινε η πρώτη γυναίκα που υπηρέτησε στο ΔΣ του Facebook. Πριν ενταχθεί στο Facebook ως COO, η Σάντμπεργκ ήταν Αντιπρόεδρος Παγκόσμιων Διαδικτυακών Πωλήσειων και Λειτουργιών στη Google και συμμετείχε στην έναρξη του φιλανθρωπικού βραχίονα της Google, Google.org. Πριν την Google, η Σάντμπεργκ υπηρέτησε ως αρχηγός του επιτελείου για τις Υπουργού Οικονομικών των ΗΠΑ, Λόρενς Σάμερς.

Το 2012, το όνομά της συμπεριλήφθηκε στο Time 100, μια ετήσια λίστα με τους 100 πιο σημαντικούς ανθρώπους στον κόσμο, σύμφωνα με το περιοδικό Time. Από τον Ιούνιο του 2015, η Σάντμπεργκ φέρεται να έχει περιουσία αξίας πάνω από 1 δισ. δολάρια, λόγω των μετοχών που έχει από το Facebook και άλλες εταιρείες.

Πρώιμη ζωή και εκπαίδευση 
Η Σάντμπεργκ γεννήθηκε το 1969 στην Ουάσινγκτον σε μια Εβραϊκή οικογένεια, η κόρη της Αντέλ (το γένος Άινχορν) και του Τζόελ Σάντμπεργκ, που ήταν ο μεγαλύτερος από τρία αδέρφια. Ο πατέρας της είναι οφθαλμίατρος και η μητέρα της καθηγήτρια σε κολέγιο γαλλικής γλώσσας. Η Αντέλ δίδασκε αγγλικά ως δεύτερη γλώσσα και ίδρυσε την Ear Peace-Save Your Hearing, μια ΜΚΟ που διδάσκει τους εφήβους πώς να αποτρέψουν την απώλεια ακοής. Παράτησε το Διδακτορικό της, όταν ήταν έγκυος με την Σέριλ και επικεντρώθηκε στην ανατροφή των παιδιών της. Η  γιαγιά της Σέριλ από την μεριά της μητέρας της, Ρόζαλιντ Άινχορν, μεγάλωσε σε μια φτωχή οικογένεια σε ένα γεμάτο διαμέρισμα στη Νέα Υόρκη, τέλειωσε το λύκειο, παρά το γεγονός ότι διέκοψε κατά τη διάρκεια της Μεγάλης Ύφεσης, πήγε στο κολέγιο, αποφοίτησε από το U.C. Berkeley, και αργότερα κατάφερε να σώσει την οικογενειακή επιχείρηση από οικονομική καταστροφή. Η οικογένεια της Σάντμπεργκ ήταν δραστήρια στο να βοηθά  Εβραίους της Σοβιετικής Ένωσης να κάνουν αλιγιά στο Ισραήλ κατά τη διάρκεια της εποχής της μετανάστευσης και συμμετείχε σε συλλαλητήρια τα σαββατοκύριακα. Οι γονείς της συνελήφθησαν και ανακρίθηκαν στο Κισινάου και αργότερα εκδιώχθηκαν από την ΕΣΣΔ.

Η οικογένεια της μετακόμισε στο North Miami Beach στη Φλόριντα όταν ήταν δύο ετών. Σπούδασε στο λύκειο North Miami Beach, όπου ήταν "πάντα στην κορυφή της τάξης της", και αποφοίτησε ένατη στην κατάταξη με 4,646 μέσο όρο βαθμολογίας. ήταν πρόεδρος των δευτεροετών, έγινε μέλος της National Honor Society, και ήταν στην εκτελεστική επιτροπή των τελειοφοίτων. Η Σάντμπεργκ δίδαξε αερόμπικ στη δεκαετία του 1980, ενώ ήταν στο λύκειο.

Το 1987 η Σάντμπεργκ γράφτηκε στο Κολλέγιο του Χάρβαρντ. Αποφοίτησε το 1991 summa cum laude με πτυχίο B. A. στα οικονομικά και τιμήθηκε με το Βραβείο John H. Williams  για τον κορυφαίο τελειόφοιτο στα οικονομικά. Ενώ ήταν στο Χάρβαρντ συνίδρυσε μια οργάνωση που ονομάζεται Γυναίκες στην Οικονομία και την Κυβέρνηση. Συνάντησε τον τότε καθηγητή Λάρι Σάμερς, ο οποίος έγινε ο μέντοράς της και σύμβουλος της διατριβής της. Ο Σάμερς την προσέλαβε ως ερευνήτρια βοηθό του στην Παγκόσμια Τράπεζα, , όπου εργάστηκε για περίπου ένα έτος, σχετικά με τα προγράμματα υγείας στην Ινδία που ασχολούνται με την λέπρα, το AIDS, και την τύφλωση.

Το 1993 γράφτηκε στο Harvard Business School και το 1995 πήρε το μεταπτυχιακό της με την υψηλότερη διάκριση. Κατά το πρώτο έτος στη σχολή, κέρδισε μια υποτροφία.

Καριέρα

Πρώιμη καριέρα 
Μετά την αποφοίτησή της από τη σχολή, την άνοιξη του 1995, η Σάντμπεργκ εργάστηκε ως σύμβουλος διαχείρισης για την McKinsey & Company για περίπου ένα έτος (1995-1996). Από το 1996 έως το 2001 και πάλι δούλευε για τον Λάρι Σάμερς, ο οποίος υπηρετούσε τότε ως Υπουργός Οικονομικών των ΗΠΑ υπό τον Πρόεδρο Μπιλ Κλίντον. Η Σάντμπεργκ βοηθούσε στο υπουργείο Οικονομικών, στο έργο για την μείωση του χρέους του αναπτυσσόμενου κόσμου κατά τη διάρκεια της Ασιατικής οικονομικής κρίσης.

Όταν οι Ρεπουμπλικάνοι σάρωσαν τους Δημοκρατικούς τον Νοέμβριο του 2000, η Σάνμπεργκ άφησε τη δουλειά της. Στη συνέχεια πήγε στη Silicon Valley, το 2001, και εντάχθηκε στην Google Inc., στην θέση Αντιπρόεδρου Παγκόσμιων Διαδικτυακών Πωλήσειων και Λειτουργιών  από το Νοέμβριο του 2001 έως το Μάρτιο του 2008. Ήταν υπεύθυνη για τις online πωλήσεις διαφημίσεων της Google και εκδοτικών προϊόντων, καθώς και για τις πωλήσεις του  καταναλωτικών προϊόντων Google και την Αναζήτηση Βιβλίων Google.

Facebook 
Στα τέλη του 2007 ο Μαρκ Ζάκερμπεργκ, συνιδρυτής και διευθύνων σύμβουλος του Facebook, γνώρισε τη Σάντμπεργκ σε Χριστουγεννιάτικο πάρτι του Νταν Ρόζενσβαϊγκ. Εκείνη τη περίοδο η Σάντμπεργκ σκεφτόταν να γίνει στέλεχος στη Washington Post Company. Ο Ζάκερμπεργκ δεν έκανε καμία επίσημη αναζήτηση για COO, αλλά σκέφτηκε ότι η Σάντμπεργκ "ταίριαζε τέλεια" για το ρόλο αυτό. Πέρασαν περισσότερο χρόνο μαζί, τον Ιανουάριο του 2008 στο Παγκόσμιο Οικονομικό Φόρουμ στο Νταβός, Ελβετία. Τον Μάρτιο του 2008, το Facebook ανακοίνωσε την πρόσληψη της Σέριλ Σάντμπεργκ για το ρόλο της COO.

Αφου εντάχθηκε στην εταιρεία, η Σάντμπεργκ γρήγορα άρχισε να προσπαθεί να καταλάβει πώς να κάνει το Facebook κερδοφόρο. Πριν έρθει, η εταιρεία "κατά κύριο λόγο ενδιαφέρονταν για την οικοδόμηση ενός πραγματικά δημοφιλούς ιστοτόπου - τα κέρδη, υπέθεταν, θα ακολουθήσουν." Από τα τέλη της άνοιξης, η ηγεσία του Facebook είχε συμφωνήσει να βασίζεται στη διαφήμιση, "με τις διαφημίσεις να εμφανίζονται διακριτικά". Από το 2010, το Facebook έγινε κερδοφόρο. Σύμφωνα με το Facebook, επιβλέπει τις επιχειρηματικές δραστηριότητες της επιχείρησης, συμπεριλαμβανομένων των πωλήσεων, του μάρκετινγκ, την ανάπτυξη των επιχειρήσεων, τους ανθρώπινους πόρους, τη δημόσια πολιτική, και τις επικοινωνίες.

Οι απολαβές της Σάντμπεργκ για το οικονομικό έτος 2011 ήταν $300,000 βασικός μισθός συν $30.491.613 σε μετεοχές του FB. Σύμφωνα με την δήλωσή της κατέχει επίσης 38.122.000  σε stock options  και περιορισμένες stock options (αξίας περ. $1.45 δισεκατομμυρίων το Μάιο του 2012) που θα είναι πλήρως κατοχυρωμένες από το Μάιο του 2022, με την προϋπόθεση της συνεχούς απασχόλησης έως την ημερομηνία κατοχύρωσης.

Το 2012 έγινε το όγδοο μέλος (και η πρώτη γυναίκα μέλος) του διοικητικού συμβουλίου του Facebook.

Τον Απρίλιο του 2014, αναφέρθηκε ότι η Σάντμπεργκ είχε πουλήσει πάνω από το ήμισυ των μετοχών της στο Facebook από τότε που η εταιρεία μπήκε στο χρηματιστήριο. Την εποχή της εισαγωγής της Facebook κρατούσε περίπου 41 εκατ. μετοχές της εταιρείας. Μετά από αρκετούς γύρους των πωλήσεων έμεινε με 17,2 εκατ. μετοχές, της τάξεως του 0,5% των μετοχών της εταιρείας, αξίας περίπου ενός δισεκατομμύριου δολαρίων.

Διοικητικά Συμβούλια 
Το 2009 η Σάντμπεργκ έγινε μέλος στο διοικητικό συμβούλιο της The Walt Disney Company. Υπηρετεί επίσης στα διοικητικά συμβούλια των Women for Women International, the Center for Global Development and V-Day. Ήταν προηγουμένως μέλος του διοικητικού συμβουλίου της Starbucks με $280.000 ετήσιο μισθό, Brookings Institution και το Ad Council.

Άλλες εργασίες και επιχειρήσεις

Σκύψε 
Η Σάντμπεργκ κυκλοφόρησε το πρώτο της βιβλίο, Κλίνε: Γυναίκες, Εργασία και Θέληση για Ηγεσία, γραμμένο μαζί με τη Νελ Σκόβελ και δημοσιευμένο από την Knopf στις 11 Μαρτίου 2013. 
Πρόκειται για την ηγεσία των επιχειρήσεων και την ανάπτυξη, προβλήματα με την έλλειψη των γυναικών στην κυβέρνηση και τις ηγετικές θέσεις στις επιχειρήσεις, και το φεμινισμό. Από το φθινόπωρο του 2013, το βιβλίο πούλησε περισσότερα από ένα εκατομμύριο αντίτυπα και ήταν στην κορυφή των μπεστ-σέλερ από την έναρξή του.

Το Κλίνε είναι ένα βιβλίο για γυναίκες επαγγελματίες για να τους βοηθήσει να επιτύχουν τους στόχους σταδιοδρομίας και για άτομα που θέλουν να συνεισφέρουν σε μια πιο δίκαιη κοινωνία. Το βιβλίο εξετάζει τα εμπόδια που εμποδίζουν τις γυναίκες από το να αναλάβουν ηγετικό ρόλο στο χώρο εργασίας, εμπόδια όπως οι διακρίσεις, κραυγαλέο και λεπτό σεξισμό, σεξουαλική παρενόχληση. Επίσης εξετάζει κοινωνικά εμπόδια, όπως το γεγονός ότι οι γυναίκες εξακολουθούν να εργάζονται διπλά κάθε μέρα, και την υποτίμηση της εργασίας μέσα στο σπίτι σε αντίθεση με την εργασία έξω από το σπίτι. Μαζί με το τελευταίο υπάρχουν εμπόδια που οι γυναίκες δημιουργούν για τον εαυτό τους μέσα από την εσωτερίκευση των συστηματικών διακρίσεων και των κοινωνικών ρόλων των δύο φύλων. Η Σάντμπεργκ ισχυρίζεται ότι για να συμβεί μια αλλαγή οι γυναίκες πρέπει να σπάσουν αυτά τα κοινωνικά και προσωπικά εμπόδια, επιδιώκοντας και επιτυγχάνοντας ηγετικούς ρόλους. Ο απώτερος στόχος είναι να ενθαρρύνει τις γυναίκες να κλίνουν σε ηγετικές θέσεις, καθώς η ίδια ισχυρίζεται ότι έχοντας περισσότερες γυναικείες φωνές σε θέσεις εξουσίας  θα δημιουργηθούν πιο δίκαιες ευκαιρίες για όλους.

Βιβλιογραφία 
 Lean In: Women, Work, and the Will to Lead. Knopf. 2013. ISBN 978-0385349949

Παραπομπές 

Αμερικανοί επιχειρηματίες
Αμερικανοί φεμινιστές
Εβραίοι φεμινιστές